open-index/open-wikipedia-markdown huggingface dataset:
लिझीमोल फिलीपोस पामाडीकंडथिल

**लिझिमोल फिलिपोस पामाडीकंडथिल** ह्या एक भारतीय दंत साहित्य शास्त्रज्ञ आहेत. त्यांच्या कामाची दखल घेत त्यांना २०१७ साली नारी शक्ती पुरस्काराने गौरवण्यात आले आहे. हा भारतातील महिलांसाठी असलेला सर्वोच्च नागरी सन्मान आहे.

## जीवन 
त्यांनी कोट्टायम येथील महात्मा गांधी विद्यापीठातून डॉक्टरेट आणि पदव्युत्तर पदवी घेतली आहे. १९९८ मध्ये त्यांना मानद पदवी देण्यात आली.

केरळ सरकारच्या विज्ञान, तंत्रज्ञान आणि पर्यावरण राज्य समितीचा २००२ सालचा युवा वैज्ञानिक पुरस्कार देखील तिला मिळाला आहे. देखील त्यांना मिळाला आहे.

[इवलेसे|तत्कालीन राष्ट्रपती [रामनाथ कोविंद यांच्या हस्ते नारी शक्ती पुरस्कार स्वीकारताना]]
८ मार्च २०१७ रोजी आंतरराष्ट्रीय महिला दिनी, नवी दिल्ली येथील राष्ट्रपती भवनात तत्कालीन राष्ट्रपती रामनाथ कोविंद यांच्या हस्ते नारी शक्ती पुरस्कार प्राप्त करणाऱ्या तीस महिला आणि नऊ संस्थांपैकी त्या एक होत्या. केरळमधील इतर पुरस्कार विजेते मंदिर चित्रकार श्यामला कुमारी आणि प्राणीशास्त्रज्ञ एम.एस. सुनील होते. पुरस्काराचे स्वरूप १,००,००० रुपये होते. दंत पुनर्संचयनासाठी आणि इम्प्लांट निश्चित करण्यासाठी हाडांच्या सिमेंट म्हणून वापरता येणारे बायोएक्टिव्ह पॉलिमर आणि पॉलिमर आधारित संमिश्र साहित्य विकसित केल्याबद्दल त्यांना गौरविण्यात आले. त्यांना २०२० मध्ये केरळ सरकारच्या केएससीएसटीई कडून केरळ राज्य विज्ञान साहित्य पुरस्कार (बाल विज्ञान) मिळाला आहे. याच सोबत त्यांच्याकडे ३० पेटंट आहेत. ज्यापैकी २१ मंजूर भारतीय पेटंट आहेत. याशिवाय ११ हस्तांतरित तंत्रज्ञान आणि अनेक व्यावसायिक तंत्रज्ञानाचा देखील समावेश आहे.

## संदर्भ 
वर्ग:नारी शक्ती पुरस्कारविजेते
वर्ग:जन्म वर्ष गहाळ (जिवंत लोक)
वर्ग:२१व्या शतकातील भारतीय महिला शास्त्रज्ञ
वर्ग:हयात व्यक्ती
वर्ग:स्त्री चरित्रलेख
वर्ग:मल्याळी व्यक्ती
हळद रुसली कुंकू हसलं (मालिका)

**हळद रुसली कुंकू हसलं** ही स्टार प्रवाह वाहिनीवर प्रसारित होणारी एक मालिका आहे. या मालिकेची मूळ कथा स्टार माँ वरील देवाथा - अनुबंधला अलायम या मालिकेवर आधारित आहे.

## कलाकार 
* अभिषेक रहाळकर - दुष्यंत रांगणे-पाटील
* समृद्धी केळकर - कृष्णा कोल्हापुरे / कृष्णा दुष्यंत रांगणे-पाटील 
* पूजा पवार - सुलोचना रांगणे-पाटील (बाळजाबाई)
* आस्ताद काळे - आढळराव रांगणे-पाटील 
* बाळकृष्ण शिंदे - दलपत रांगणे-पाटील
* अमित परब - जयकांत रांगणे-पाटील
* विद्या संत - मैनावती रांगणे-पाटील
* माधवी जुवेकर - सावित्री कोल्हापुरे
* ज्योती निमसे - पूजा कोल्हापुरे / गौतमी केळकर 
* मृदुला कुलकर्णी - भक्ती कोल्हापुरे

## पुनर्निर्मिती 
वर्ग:स्टार प्रवाह दूरचित्रवाहिनी मालिका
वर्ग:मराठी दूरचित्रवाहिनी मालिका
सी.के. दुर्गा

**सी.के. दुर्गा** या एक भारतीय शल्यचिकित्सक आणि कर्करोग तज्ञ (ऑन्कोलॉजिस्ट) आहेत. त्यांनी स्तनाच्या कर्करोगाच्या शस्त्रक्रियेचे तंत्र विकसित केले जे एकाच वेळी कर्करोग काढून टाकते आणि रुग्णाच्या स्वतःच्या ऊतींचा वापर करून स्तनाची पुनर्बांधणी करते. हे तंत्रज्ञान जगभरातील शल्यचिकित्सकांनी मोठ्या प्रमाणात स्वीकारले आहे. महिलांच्या आरोग्यासाठी, विशेषतः स्तनाच्या कर्करोगावरील व्यापक संशोधनासाठी, त्या प्रसिद्ध आहेत.

भारत सरकारने महिलांसाठी दिला जाणारा भारतातील सर्वोच्च नागरी सन्मान, २०१८ चा नारी शक्ती पुरस्कार दुर्गा  यांना प्रदान करण्यात आला आहे.

## जीवन आणि कारकिर्द 
दुर्गा यांनी एमबीबीएस पदवी नंतर १९८१ मध्ये एमएस (शल्यचिकित्सा) पूर्ण केली. त्यांनी डॉ. राम मनोहर लोहिया रुग्णालयात वरिष्ठ निवासी म्हणून आपल्या कारकिर्दीची सुरुवात केली आणि नंतर १९८७ मध्ये त्या तज्ञ बनल्या. सध्या, त्या पदव्युत्तर वैद्यकीय शिक्षण आणि संशोधन संस्थेत शस्त्रक्रिया विषयातील प्राध्यापक म्हणून काम करतात आणि नवी दिल्लीतील डॉ. राम मनोहर लोहिया रुग्णालय येथे सल्लागार आणि शस्त्रक्रिया विभागाच्या प्रमुख म्हणून काम करतात. त्या *इंडियन जर्नल ऑफ सर्जरीच्या* असोसिएट एडिटर म्हणूनही काम करतात आणि २०१८ पासून दिल्लीतील असोसिएशन ऑफ सर्जन ऑफ इंडियाच्या सह-नियुक्त जीसी सदस्य आहेत.

२०१७ मध्ये, दुर्गा यांची असोसिएशन ऑफ सर्जन ऑफ इंडियाच्या दिल्ली चॅप्टरच्या अध्यक्षपदी निवड झाली. त्याच वर्षी दुर्गा यांना असोसिएशन ऑफ सर्जन ऑफ इंडिया कडून बेस्ट स्टेट चॅप्टर पुरस्कार मिळाला. त्यांनी कर्करोग संशोधनात असंख्य विद्यार्थ्यांना मार्गदर्शन केले आहे आणि कर्करोगाच्या रुग्णांच्या जीवनमानाची गुणवत्ता सुधारण्यासाठी जागरूकता कार्यक्रम आयोजित केले आहेत.

## संदर्भ 
वर्ग:नवी दिल्लीतील लोक
वर्ग:भारतीय वैद्यकीय संशोधक
वर्ग:२०व्या शतकातील भारतीय महिला शास्त्रज्ञ
वर्ग:२१व्या शतकातील भारतीय महिला शास्त्रज्ञ
वर्ग:२०व्या शतकातील भारतीय वैद्यकीय डॉक्टर
वर्ग:२१व्या शतकातील भारतीय वैद्यकीय डॉक्टर
वर्ग:नारी शक्ती पुरस्कारविजेते
वर्ग:जन्म वर्ष गहाळ (जिवंत लोक)
वर्ग:हयात व्यक्ती
वर्ग:भारतीय कर्करोग तज्ञ
वर्ग:स्त्री चरित्रलेख
प्रेम रोग

***प्रेम रोग***  हा १९८२ चा हिंदी भाषेतील संगीतमय रोमँटिक नाट्यपट आहे जो राज कपूर यांनी दिग्दर्शित आणि निर्मित केला आहे, ज्याची पटकथा जैनेंद्र जैन आणि कामना चंद्रा यांनी लिहिली आहे. हा चित्रपट एका पुरूषाच्या (ऋषी कपूर) एका उच्च दर्जातील परावाराच्या विधवा (पद्मिनी कोल्हापुरे) स्त्रीवरील प्रेमाची कहाणी सांगतो. या चित्रपटाने राज कपूरचे सामाजिक विषयांवर पुनरागमन घडवले.

३० जुलै १९८२ रोजी प्रदर्शित झालेल्या या चित्रपटाने त्या वर्षी सुभाष घई यांच्या *विधाता* (कोल्हापुरे आणि शम्मी कपूर यांच्या भूमिका) नंतर बॉक्स ऑफिसवर दुसरे स्थान पटकावले.

३० व्या फिल्मफेर पुरस्कारांमध्ये, चित्रपटाला सर्वोत्कृष्ट चित्रपट, सर्वोत्कृष्ट अभिनेता (ऋषी), सर्वोत्कृष्ट सहाय्यक अभिनेत्री (नंदा) आणि सर्वोत्कृष्ट संगीत दिग्दर्शक (लक्ष्मीकांत-प्यारेलाल) यासह १२ नामांकने मिळाली आणि सर्वोत्कृष्ट दिग्दर्शक (कपूर) आणि सर्वोत्कृष्ट अभिनेत्री (कोल्हापुरे) यासह ४ पुरस्कार जिंकले.

गेल्या काही वर्षांत, *प्रेम रोगने* कल्ट-स्टेटस मिळवला आहे आणि राज कपूर, ऋषी कपूर आणि पद्मिनी कोल्हापुरे यांच्या सर्वोत्तम कामांपैकी एक मानला जातो.

## गीत 
चित्रपटाच्य गाण्यांना लक्ष्मीकांत-प्यारेलाल यांनी संगीत दिले होते आणि गीते संतोष आनंद (४ गाणी), अमीर कजलबश (१ गाणे) आणि पंडित नरेंद्र शर्मा (१ गाणे) यांनी लिहिली होती. बॉक्स ऑफिस इंडियाच्या मते, चित्रपटाचा साउंडट्रॅक १९८० च्या दशकातील सर्वाधिक विक्री होणाऱ्या हिंदी चित्रपट अल्बमपैकी एक होता. "मैं हूं प्रेम रोगी" आणि "मोहब्बत है क्या चीज" या गाण्यांनी त्या वर्षी संगीताच्या चार्टवर वर्चस्व गाजवले.

## पुरस्कार आणि नामांकने 
## संदर्भ 
वर्ग:राज कपूर दिग्दर्शित चित्रपट
वर्ग:इ.स. १९८२ मधील हिंदी चित्रपट
बॉबी (१९७३ चित्रपट)

***बॉबी*** हा १९७३ चा भारतीय हिंदी भाषेतील संगीतमय प्रेमकथा चित्रपट आहे, जो राज कपूर निर्मित आणि दिग्दर्शित आहे आणि ख्वाजा अहमद अब्बास लिखित आहे. या चित्रपटात राज कपूर यांचा मुलगा ऋषी कपूर त्याच्या पहिल्या मुख्य भूमिकेत आहे, तर डिंपल कपाडिया तिच्या पहिल्या भूमिकेत आहे. हा चित्रपट ब्लॉकबस्टर ठरला आणि १९७३ मध्ये सर्वाधिक कमाई करणाऱ्या भारतीय चित्रपटाचे स्थान मिळवले. भारतीय बॉक्स ऑफिसवर १९७० च्या दशकातील दुसऱ्या क्रमांकाचा सर्वाधिक कमाई करणारा हा चित्रपट आहे, आणि आतापर्यंतच्या सर्वाधिक कमाई करणाऱ्या २० भारतीय चित्रपटांपैकी एक (महागाईनुसार समायोजित केल्यास) आहे. सोव्हिएत युनियनमध्येही हा चित्रपट ब्लॉकबस्टर ठरला, जिथे त्याला ६२.६ दशलक्ष प्रेक्षक मिळाले, ज्यामुळे तो सोव्हिएत युनियनमधील आतापर्यंतच्या टॉप २० सर्वात मोठ्या बॉक्स ऑफिस हिट चित्रपटांपैकी एक बनला.

## गीत 
या चित्रपटाचे संगीत लक्ष्मीकांत-प्यारेलाल जोडीने दिले होते. गीते आनंद बक्षी, राजकवी इंद्रजीत सिंग तुलसी, आणि विठ्ठलभाई पटेल यांनी लिहिली आहेत .

कपूरसाठी शैलेंद्र सिंग यांनी गायन केले.

## पुरस्कार 
**२१ वे फिल्मफेर पुरस्कार:**

; **जिंकले**

* सर्वोत्कृष्ट अभिनेता - ऋषी कपूर
* सर्वोत्कृष्ट अभिनेत्री – डिंपल कपाडिया (*अभिमान* चिअत्रपटासाठी जया भादुरीसोबत विभागून मिळाले)
* सर्वोत्कृष्ट पार्श्वगायक - नरेंद्र चंचल, "बेशक मंदिर मस्जिद"
* सर्वोत्कृष्ट कला दिग्दर्शन - ए. रंगराज
* सर्वोत्कृष्ट ध्वनी डिझाइन - अल्लाउद्दीन खान कुरेशी

; **नामांकन**

* सर्वोत्कृष्ट चित्रपट - राज कपूर
* सर्वोत्कृष्ट दिग्दर्शक - राज कपूर
* सर्वोत्कृष्ट सहाय्यक अभिनेता - प्रेम नाथ
* सर्वोत्कृष्ट सहाय्यक अभिनेत्री - अरुणा इराणी
* सर्वोत्कृष्ट संगीत दिग्दर्शक - लक्ष्मीकांत-प्यारेलाल
* सर्वोत्कृष्ट गीतकार - आनंद बक्षी, " हम तुम एक कामरे में बंद हो " 
* सर्वोत्कृष्ट गीतकार - आनंद बक्षी, "मैं शायर तो नहीं" 
* सर्वोत्कृष्ट गीतकार - विठ्ठलभाई पटेल, "झूत बोले कावा काटे"
* सर्वोत्कृष्ट पार्श्वगायक - शैलेंद्र सिंह "मैं शायर तो नहीं" 

**१९७४ चे बीएफजेए पुरस्कार:**

* सर्वोत्कृष्ट पार्श्वगायक (हिंदी विभाग) - शैलेंद्र सिंग "मैं शायर तो नहीं" 
* सर्वोत्कृष्ट ऑडिओग्राफर (हिंदी विभाग) – अलाउद्दीन खान कुरेशी 

## संदर्भ 
वर्ग:राज कपूर दिग्दर्शित चित्रपट
वर्ग:इ.स. १९७३ मधील हिंदी चित्रपट
अनिता भारद्वाज

**अनिता भारद्वाज** या एक भारतीय डॉक्टर आहेत. त्या *सिक्स सिग्मा हाय अल्टिट्यूड मेडिकल रेस्क्यू सर्व्हिसेस*च्या संयुक्त वैद्यकीय संचालिका आहेत. या कामासाठी त्यांना भारतातील महिलांसाठीचा सर्वोच्च पुरस्कार, नारी शक्ती पुरस्कार मिळाला आहे.

## जीवन 
भारद्वाज ह्या सिक्स सिग्मा हेल्थकेअर हाय अल्टिट्यूड मेडिकल रेस्क्यू सर्व्हिसेस, इंडिया च्या वैद्यकीय संचालिका आहेत. या सेवेद्वारे त्यांनी मार्च २०१८ पर्यंत, उंचावर असलेल्या ५०,००० हून अधिक लोकांना मदत केली होती आणि २४,००० फूट उंचीवर काम करणाऱ्या ५,००० हून अधिक महिला आणि मुलांचे प्राण वाचवले होते.

२०१४ मध्ये त्यांना त्यांच्या या कामासाठी कल्पना चावला शौर्य पुरस्काराने सन्मानित करण्यात आले होते . या पुरस्काराचे बक्षीस ५०,००० रुपये होते.
डावे|इवलेसे| २०१७ च्या नारी शक्ती पुरस्काराच्या सादरीकरणात (२०१८ मध्ये) मेनका संजय गांधी मार्गदर्शन करताना.
भारद्वाज ह्या बचावकार्यात करता पर्वतांना भेट देण्यासाठी ओळखले जातात. उत्तराखंड पूर, नेपाळ भूकंप आणि अमरनाथ यात्रेवरील हल्ल्याच्या ठिकाणी देखील त्यांनी इतर सहकार्यासोबत सेवा दिली होती.

## वैयक्तिक जीवन 
अनिता यांचे लग्न डॉ. प्रदीप भारद्वाज यांच्याशी झाले आहे.

## संदर्भ 
वर्ग:नारी शक्ती पुरस्कारविजेते
वर्ग:२१व्या शतकातील भारतीय वैद्यकीय डॉक्टर
वर्ग:हयात व्यक्ती
वर्ग:जन्म वर्ष गहाळ (जिवंत लोक)
फ्रेडरिक वॉलेस स्मिथ

**फ्रेडरिक वॉलेस स्मिथ** ह्या माणसाने इसवी सन १९७३ च्या आसपास फेडरल एक्सप्रेस अर्थात फेडेक्स कंपनी चालू केली.

## पार्श्वभूमी
पूर्वी एखादे पार्सल पाठवायला फक्त पोस्टाचा पर्याय उपलब्ध होता त्यामुळे एखादे पार्सल पाठविल्यानंतर ते पोहोचले की नाही ह्याची वाट बघायला लागत असे. फ्रेडरिक वॉलेस स्मिथ ह्यांना इसवी सन १९७३ मध्ये जलद गतीने पार्सल पाठविण्याची कल्पना सुचली आणि त्यांनी ती लगेच अंमलात आणायला सुरुवात केली. त्यावेळी पोस्ट सेवेवर जन सामान्यांचा विश्वास बसलेला होता त्यामुळे खाजगी सेवेचा लाभ घेण्यासाठी लोक उत्सुक नव्हते. खाजगी सेवा ही महागसुद्धा होती.
## बालपण व शिक्षण
फ्रेडरिक वॉलेस स्मिथ ह्यांचा जन्म अमेरिकेत मिसिसिपी मध्ये झाला.त्यांचे पुढील शिक्षण टेनिसी येथील मेम्फिस येथे झाला.त्यांनी येल युनिव्हर्सिटी मधून पदवी प्राप्त केली.नंतर त्यांनी युनायटेड स्टेटस मरीन कॉर्प्स मध्ये चार वर्षे सेवा केली.
## फेडेक्स स्थापना
नंतर त्यांना जलद गतीने पार्सल पाठविण्याची कल्पना सुचली आणि लगेचच त्यांनी त्यांच्या दूरदृष्टी आणि चिकाटीच्या जोरावर इसवी सन १९७३ मध्ये १४ डसॉल्ट फाल्कन जेटस् ताफा घेऊन फेडेक्स चालू केली. आज फेडेक्स ही जगातील सर्वांत मोठी आणि जलद गतीने मालवाहतूक करणारी कंपनी आहे. आजमितीला त्या कंपनीचा खालीलप्रमाणे व्यवहार आहे.
#रोजगार -५ लाख+
#देशात सेवा - २२०+
#दरवर्षी वाहतूक - २ ट्रिलीयन डॉलर
#दररोज वाहतूक - १.७ कोटी+ नग
इसवी सन २०२२ मध्ये फ्रेडरिक वॉलेस स्मिथ ह्यांनी फेडरल एक्स्प्रेस चा कार्यकारी अध्यक्ष म्हणून काम करण्याचे सोडले होते. नंतर त्यांनी सामाजिक कार्य आणि अनेक संस्थांना देणग्या दिल्या. ते स्वतःच्या कुटुंबाला सुद्धा वेळ देऊ लागले. मेम्फिस शहरात त्यांनी अनेक लोकोपयोगी कामे केली.
मेम्फिस शहरात वयाच्या ८० व्या वर्षी त्यांचे निधन झाले. त्यांच्या जाण्याने लॉजिस्टिक्स उद्योगातील एका युगाचा अंत झाला आहे.

## संदर्भ व नोंदी
वर्ग:उद्योजक
शैलेंद्र

**शैलेंद्र** म्हणजे हे व्यक्ती असू शकतात:

* शैलेंद्र (गीतकार), भारतीय हिंदी कवी आणि चित्रपटांचे गीतकार
* शैलेंद्र सिंह, भारतीय पार्श्वगायक आणि अभिनेता
* शैलेंद्र सिंह (लेखक), भारतीय लेखक
* शैलेंद्र माहतो, भारतीय राजकारणी
* शैलेंद्र कुमार सिंह, भारतीय राजकारणी

;इतर
* शैलेंद्र राजवंश, इंडोनेशियामधील एक प्राचीन राजवंश
असित सेन

* असित सेन (दिग्दर्शक), बंगाली व हिंदी चित्रपट दिग्दर्शक
* असित सेन (अभिनेता), हिंदी चित्रपट हास्य अभिनेता
बरसात (१९४९ चित्रपट)

***बरसात***  हा १९४९ मध्ये प्रदर्शित झालेला राज कपूर दिग्दर्शित भारतीय हिंदी भाषेतील चित्रपट आहे. या चित्रपटात कपूर आणि नर्गीस दत्त ही प्रसिद्ध जोडी तसेच प्रेम नाथ यांच्या भूमिका आहेत. हा अभिनेत्री निम्मीचा पहिला चित्रपट होता. *बरसात* हा कपूर दिग्दर्शित पहिल्या मोठ्या हिट चित्रपटांपैकी एक होता. या यशामुळे कपूर यांना १९५० मध्ये आर.के. स्टुडिओ खरेदी करता आला. *आग* (१९४८) नंतर कपूरचा हा दुसरा दिग्दर्शनात्मक चित्रपट होता. *बरसात* हा चित्रपट रिलीजच्या वेळी सर्वाधिक कमाई करणारा भारतीय चित्रपट ठरला आणि त्याने ज्ञान मुखर्जीच्या ६ वर्षांपूर्वी प्रदर्शित झालेल्या *किस्मतला* मागे टाकले.

## कथानक 
हा चित्रपट दोन प्रेमकथांभोवती फिरतो. प्राण (राज कपूर) व रेश्मा (नर्गिस) आणि गोपाल (प्रेम नाथ) व नीला (निम्मी). श्रीमंत पण संवेदनशील प्राण आणि फूस लावणारा गोपाळ हे दोघेही काश्मीर खोऱ्यात सुट्टी घालवत असताना दोन डोंगरी मुलींशी प्रेमसंबंध निर्माण करतात. प्राण आणि रेश्माचे प्रेम खरे आणि परस्परपूरक आहे, तर गोपाळ हा एक खलनायक आहे, जो विश्वासू नीलाकडे दुर्लक्ष करतो आणि तिला बरसात (पावसाळा) मध्ये परतण्याचे वचन देऊन वाट पाहण्यास सांगतो. 

प्रेमाच्या मार्गावर प्राण आणि रेश्मा यांना अनेक अडचणींना तोंड द्यावे लागते, ज्यामध्ये पालकांचा विरोध, अपघात आणि रेश्माचे एका निर्दयी मच्छीमारासोबत जबरदस्तीने लग्न करण्याचा प्रयत्न यांचा समावेश होतो. हे जोडपे अखेर पुन्हा एकत्र येते. 

दुसरीकडे, गोपाळ शेवटी एक सुधारित पात्र बनतो आणि नीलाला मिळवण्यास जातो; जी खूप थकली होती असते. तिथे पोहोचल्यावर त्याला कळते की ती मरण पावली आहे. शेवटी पाऊस पडत असताना गोपाळ नीलाच्या चितेला अग्नी देतो आणि चित्रपटाचा शेवट होतो.

## संगीत 
*बरसात* चित्रपटाचे संगीत प्रसिद्ध झाले. हा चित्रपट संगीत दिग्दर्शक शंकर-जयकिशन यांचा पहिला चित्रपट होता आणि त्यांनी त्यांच्या कारकिर्दीला बळकटी दिली. प्रसिद्ध पार्श्वगायिका लता मंगेशकर यांनी *बरसात* मध्ये नर्गिस आणि निम्मी दोघांसाठीही गाणे गायले होते. "हवा में उडता जाये" या गाण्यात अभिनेत्री बिमला कुमारी डोलताना दिसते, हे गाणे खूप लोकप्रियही झाले. प्लॅनेट बॉलीवूडने त्यांच्या १०० सर्वोत्कृष्ट बॉलीवूड साउंडट्रॅकच्या यादीत या साउंडट्रॅकला पहिल्या क्रमांकावर सूचीबद्ध केले होते. प्लॅनेट बॉलीवूडचे राकेश बुधू यांनी "*बरसात* हा हिंदी चित्रपटसृष्टीतील सर्वोत्तम साउंडट्रॅकपैकी एक आहे" असे म्हणत १० स्टार दिले. 

## संदर्भ 
वर्ग:राज कपूर दिग्दर्शित चित्रपट
वर्ग:इ.स. १९४९ मधील हिंदी चित्रपट
वर्ग:भारतीय कृष्णधवल चित्रपट
वर्ग:भारतीय प्रणय चित्रपट
असित सेन (दिग्दर्शक)

**असित सेन** (२४ सप्टेंबर १९२२ - २५ ऑगस्ट २००१) हे एक भारतीय चित्रपट दिग्दर्शक, छायालेखक, माहितीपट निर्माता आणि पटकथा लेखक होते, ज्यांनी बंगाली आणि हिंदी चित्रपटसृष्टीत काम केले. त्यांचा जन्म ब्रिटिश भारतातील ढाका येथे झाला. त्यांनी हिंदी आणि बंगाली भाषेत १७ चित्रपटांचे दिग्दर्शन केले. *दीप ज्वेली जय* (१९५९), *उत्तर फाल्गुनी* (१९६३), *ममता* (१९६६), *खामोशी* (१९६९), *अनोखी रात* (१९६८) आणि *सफर* (१९७०) या चित्रपटांसाठी ते सर्वात जास्त ओळखले जातात.

## पुरस्कार 
* १९६३ चा बंगाली भाषेतील सर्वोत्कृष्ट चित्रपटाचा राष्ट्रीय चित्रपट पुरस्कार : *उत्तर फाल्गुनी* . 
* १९७१: सर्वोत्कृष्ट दिग्दर्शकाचा फिल्मफेर पुरस्कार : *सफर*

## संदर्भ 
वर्ग:फिल्मफेर पुरस्कार विजेते
वर्ग:हिंदी भाषेमधील चित्रपट दिग्दर्शक
वर्ग:इ.स. २००१ मधील मृत्यू
वर्ग:इ.स. १९२२ मधील जन्म
वर्ग:पुरुष चरित्रलेख
वर्ग:पटकथाकार
तिरुमाला देवी

**महाराणी तिरुमलादेवी** ह्या विजयनगर साम्राज्याच्या महाराणी होत्या. सम्राट कृष्णदेवराय यांच्या पत्नी व पट्टराणी होत्या. सम्राट कृष्णदेवरायांचे उत्तराधिकारी तिरुमलराय यांच्या आई होत्या.

वर्ग:विजयनगर साम्राज्य
वर्ग:हिंदू साम्राज्ये
वर्ग:इ.स. १४७४ मधील जन्म
वर्ग:इ.स. १५५३ मधील मृत्यू
वर्ग:स्त्री चरित्रलेख
कवळी (रानभाजी)

**कवळी (रानभाजी)**ही रानात उगवणारी एक खाण्यायोग्य भाजी आहे.
## महत्त्व
कवळी भाजी ही आदिवासी समाजात बलवर्धक, रोगप्रतिकारशक्ती वाढवणारी, मेंदू सतेज ठेवणारी आणि स्त्रियांच्या गर्भाशयाच्या विकारात उपयुक्त मानली जाते.
## आदिवासी सण
पावसाळ्यात पहिल्यांदा आदिवासी भागातील समाजात कवळी भाजी सण साजरा केला जातो.
आदिवासी बांधव पावसाळा सुरू झाला की पिकांची पेरणी करतात. काही दिवसांतच रानात नवनव्या वनस्पती उगवायला सुरुवात होते. आदिवासी समाजातील जाणते लोक रानात उगवणाऱ्या कवळी भाजीचा शोध घेतात आणि आपापसात ठरवून एक दिवस ठरविण्यात येतो. त्यादिवशी कवळी भाजीचा सण साजरा केला जातो.कवळी भाजी सणाच्या दिवशी गावातील पुजारी गावदेवता व निसर्गदेवता ह्यांना शेंदूर लावतात आणि देवाला चांगल्या पाऊसपाण्यासाठी साकडे घालतात.कवळी भाजीचा सण हा तारखेनुसार होत नाही. पाऊस पडल्यानंतर एक दिवस ठरवून त्या दिवशी सण साजरा केला जातो. दिवसा जंगलातील कवळी भाजी आणली जाते आणि गावदेवी जवळ की भाजी ठेवली जाते. संध्याकाळी प्रत्येक घरी कवळी भाजी शिजवली जाते. कुलदैवतेसाठी नैवेद्य दाखवून घरातील सगळे लोक जेवतात. ह्या सणाला नवीन लग्न होऊन गेलेल्या मुलींना माहेरी बोलावले जाते.
कवळी भाजी सणाच्या दिवशी आदिवासी पाडा हा आनंदाने न्हाऊन निघतो. आदिवासी बांधव संध्याकाळी तारपा नाच, कांबड नाच, ढोल नाच, करतात.लहान-मोठे,पोरे-पोरी, बाई-पुरुष सर्वजण तालासुरात नाच करतात. अश्या प्रकारे आदिवासी भागातील बांधव आपली आदिवासीसंस्कृती व परंपरा जपतात.

## संदर्भ व नोंदी
वर्ग:आदिवासी सण
वर्ग:रानभाज्या
चिन्नादेवी

**महाराणी चिन्नादेवी** ह्या विजयनगर साम्राज्याच्या महाराणी होत्या. सम्राट कृष्णदेवराय यांच्या पत्नी  होत्या. सम्राट कृष्णदेवराय आणि राणी चिन्नादेवी यांना वेंगालंबा ह्या कन्या होत्या.

वर्ग:विजयनगर साम्राज्य
वर्ग:हिंदू साम्राज्ये
वर्ग:स्त्री चरित्रलेख
उपकार (हिंदी चित्रपट)

***उपकार***  हा १९६७ चा मनोज कुमार दिग्दर्शित भारतीय हिंदी चित्रपट आहे. १९६५ च्या भारत-पाकिस्तान युद्धाच्या पार्श्वभूमीवर आधारित, *उपकार*  हा गावातील जीवन आणि भारतातील शेतकरी आणि सैनिकांच्या योगदानाचे कार्य साजरा करतो. हा चित्रपट भारतीय पंतप्रधान लाल बहादूर शास्त्री यांच्या प्रेरणेने बनवण्यात आला होता, ज्यांनी कुमार यांना भारताचे ब्रीदवाक्या "जय जवान जय किसान*"* यावर चित्रपट बनवण्याचे सुचवले होते. यात कुमार, प्रेम चोप्रा, आशा पारेख, कामिनी कौशल, प्राण आणि मदन पुरी यांच्या भूमिका आहेत.

हा कुमारचा दिग्दर्शनातील पहिला चित्रपट होता. १९६७ मध्ये हा चित्रपट बॉक्स ऑफिसवर अव्वल स्थानावर होता आणि त्या वर्षीचा सर्वाधिक कमाई करणारा भारतीय चित्रपट होता. *उपकारने* सर्वोत्कृष्ट चित्रपटासह सात फिल्मफेर पुरस्कार जिंकले.
* "मेरे देश की धरती" या गाण्यासाठी महेंद्र कपूर यांना सर्वोत्कृष्ट पुरुष पार्श्वगायकाचा राष्ट्रीय चित्रपट पुरस्कार 

## संदर्भ 
वर्ग:इ.स. १९६७ मधील हिंदी चित्रपट
वर्ग:मनोज कुमार दिग्दर्शित चित्रपट
सलामएर

**सलामएर**  ही ओमानची किफायतशी विमानवाहतूक कंपनी आहे. हिचे मुख्यालय मस्कत आंतरराष्ट्रीय विमानतळावर आहे.

## गंतव्यस्थाने 
सलामएर खालील ठिकाणी सेवा देते: 
मध्यवर्ती|इवलेसे|750x750अंश| सलामएर सेवाजाळे
[इवलेसे| सलामएर [एरबस ए३२०निओ]]
[इवलेसे| सलामएर मालवाहतूक करणारी [एरबस ए३२१ -२००पी२एफ]]
, the SalamAir fleet consists of the following aircraft:

## संदर्भ 
वर्ग:ओमानमधील विमानवाहतूक कंपन्या
वर्ग:इ.स. २०१६ मधील निर्मिती
टॉयलेट: एक प्रेम कथा

***टॉयलेट: एक प्रेम कथा***  हा २०१७ चा भारतीय हिंदी भाषेतील विनोदी-नाटक चित्रपट आहे ज्याचे दिग्दर्शन श्री नारायण सिंह यांनी केले आहे. अक्षय कुमार आणि नीरज पांडे यांनी सह-निर्मित या चित्रपटात कुमार आणि भूमी पेडणेकर यांनी मुख्य भूमिका केल्या आहेत. भारतातील स्वच्छता परिस्थिती सुधारण्यासाठी, ज्यामध्ये उघड्यावर शौचास जाण्यास निर्मूलनावर भर देण्यात आला आहे, जी स्वच्छ भारत मोहिमेपूर्वी पण होती, विशेषतः ग्रामीण भागात अजूनही एक समस्या होती.

हा चित्रपट मध्य प्रदेशातील अनिता नरे यांच्या खऱ्या कथेवर आधारित आहे, जिने शौचालय नसल्यामुळे तिचा पती शिवरामच्या घरी परत जाण्यास नकार दिला.

चित्रपट ११ ऑगस्ट २०१७ रोजी प्रदर्शित झाला. पटकथा आणि मुख्य कलाकारांच्या अभिनयासाठी समीक्षकांकडून संमिश्र प्रतिक्रिया मिळाल्या. 

६३ व्या फिल्मफेर पुरस्कारांमध्ये या चित्रपटाला तीन नामांकने मिळाली: सर्वोत्कृष्ट चित्रपट, नारायण सिंगसाठी सर्वोत्कृष्ट दिग्दर्शक आणि अक्षय कुमारसाठी सर्वोत्कृष्ट अभिनेता.

## संदर्भ 
वर्ग:इ.स. २०१७ मधील हिंदी चित्रपट
सफर (१९७० चित्रपट)

***सफर***  हा १९७० चा भारतीय हिंदी रोमँटिक नाट्य चित्रपट आहे जो मुशीर-रियाझ जोडीने निर्मित आणि असित सेन दिग्दर्शित आहे, जो बंगाली लेखक आशुतोष मुखर्जी यांच्या *चालाचल* नावाच्या कादंबरीवर आधारित आहे. या चित्रपटात अशोक कुमार, शर्मिला टागोर, राजेश खन्ना आणि फिरोज खान यांच्या प्रमुख भूमिका आहेत. हा चित्रपट त्या वर्षातील दहावा सर्वाधिक कमाई करणारा चित्रपट ठरला. या चित्रपटाने एक फिल्मफेर पुरस्कार आणि चार बंगाल फिल्म जर्नलिस्ट असोसिएशन पुरस्कार जिंकले. राजेश खन्ना यांना सर्वोत्कृष्ट अभिनेत्यासाठी (हिंदी) BFJA पुरस्कारांसाठी नामांकन मिळाले.

असित सेन यांनी १९५६ मध्ये दिग्दर्शित केलेल्या बंगाली *चलाचल*  चित्रपटाचे हे रूपांतर आहे. समीक्षकांच्या पुनरावलोकनांनुसार, लोकप्रियतेच्या शिखरावर असलेल्या खन्नाच्या अफाट आकर्षणाने सफरला अधिक प्रभावित केले होते. खन्ना त्याच्या पात्राची निराशा सुंदरपणे व्यक्त करतात. १९६९ ते १९७१ दरम्यान खन्ना यांच्या सलग १७ हिट चित्रपटांमध्ये हा चित्रपट गणला जातो.

## पुरस्कार 
*सफर* हा भारतातील त्या वर्षातील सर्वाधिक कमाई करणारा दहावा चित्रपट ठरला.

वार्षिक फिल्मफेर पुरस्कारांमध्ये *सफरला* दोन नामांकने मिळाली आणि एक पुरस्कार मिळाला. असित सेन यांना त्यांचा पहिला सर्वोत्कृष्ट दिग्दर्शक पुरस्कार मिळाला (१९६७ मध्ये *ममता* या चित्रपटासाठी त्यांना या श्रेणीत नामांकन मिळाले होते). शर्मिला टागोर यांना दुसरे सर्वोत्कृष्ट अभिनेत्रीचे नामांकन मिळाले (मागील वर्षी तिने *आराधना* चित्रपटासाठी हा पुरस्कार जिंकला होता).

बंगाल फिल्म जर्नलिस्ट असोसिएशनने *सफरला* १९७० चा आठवा सर्वोत्तम भारतीय चित्रपट म्हणून मान्यता दिली आणि त्याला आणखी तीन पुरस्कार दिले: 

* बीएफजेए पुरस्कार, सर्वोत्कृष्ट पटकथा (हिंदी) - असित सेन
* बीएफजेए पुरस्कार, सर्वोत्कृष्ट संवाद (हिंदी) - इंदर राज आनंद
* बीएफजेए पुरस्कार, सर्वोत्कृष्ट संपादन (हिंदी) - तरुण दत्ता

## संगीत 
चित्रपटाच्या साउंडट्रॅकमध्ये ५ गाणी आहेत. या गाण्याचे संगीत कल्याणजी आनंदजी यांनी दिले आहे, तर गीते इंदीवर यांनी लिहिली आहेत.

## संदर्भ 
वर्ग:इ.स. १९७० मधील हिंदी चित्रपट
वर्ग:असित सेन दिग्दर्शित चित्रपट
मेहविश मुश्ताक

**मेहविश मुश्ताक हकक** (उर्दू : **مہوش مشتاق**) (जन्म: १९८९) या एक मोबाईल ॲप आणि संगणकाची आज्ञावली विकसक (सॉफ्टवेअर डेव्हलपर) आहेत. त्यांनी २०१३ मध्ये  काश्मीर खोऱ्यासाठी "डायल काश्मीर" नावाचे व्यावसायिक निर्देशिका (बिझनेस  डिरेक्टरी) ॲप तयार केले, ज्यामुळे मोबाईल ॲप विकसित करणारी पहिली काश्मिरी महिला असा त्यांना बहुमान लाभला.

## चरित्र 
मेहविश मुश्ताक यांचा जन्म १९८९ मध्ये श्रीनगर येथे झाला. सध्या त्या काश्मिरी ॲप विकसक आहेत.  वयाच्या २३ व्या वर्षी, त्यांनी  अँड्रॉइड ॲप निर्मितीचा अभ्यासक्रम पूर्ण केल्यानंतर 'डायल काश्मीर' नावाचे मोबाईल ॲप विकसित केले. डायल काश्मीर विशेषतः काश्मीर प्रदेशासाठी सेवा पुरवते. हे वापरकर्त्याला काश्मीरमधील विविध क्षेत्रांमधील रुग्णालये, शिक्षण, वाहतूक आणि पोलिसांसह विइतर विविध आवश्यक आणि व्यावसायिक सेवांचे पत्ते, फोन नंबर आणि ईमेल पत्ते यासारखी विस्तृत माहिती प्रदान करते. त्यानंतर त्यांनी *एसएसएम कॉलेज ऑफ इंजिनिअरिंग अँड टेक्नॉलॉजी* येथून अभियांत्रिकी चे शिक्षण पूर्ण केले.

## पुरस्कार 
[इवलेसे|तत्कालीन राष्ट्रपती [रामनाथ कोविंद यांच्या हस्ते नारी शक्ती पुरस्कार स्वीकारताना]]
* फेमिना महिला पुरस्कार (ऑनलाइन प्रभावशाली) — २०१४.
* स्पेस  कम्युनिकेशन अवॉर्ड - २०१४
* ऑल ग्रासरूट्स वुमन अचिव्हर्स अवॉर्ड — २०१४.
* द संडे स्टँडर्ड देवी अवॉर्ड्स दिल्ली — २०१६.
* नारी शक्ती पुरस्कार - २९१७.

## संदर्भ 
वर्ग:काश्मिरी व्यक्ती
वर्ग:इ.स. १९८९ मधील जन्म
वर्ग:हयात व्यक्ती
वर्ग:नारी शक्ती पुरस्कारविजेते
रेखा मिश्रा

**रेखा मिश्रा** (जन्म: सुमारे १९८६) या रेल्वे संरक्षण दलातील (आरपीएफ) एक भारतीय पोलिस अधिकारी आहेत. यांनी शेकडो हरवलेल्या मुलांना शोधण्याचे  काम केले आहे. ज्यामुळे त्यांना २०१८ मध्ये नारी शक्ती पुरस्काराने सन्मानित करण्यात आले आहे.

## जीवन 
मिश्रा यांचा जन्म सुमारे १९८६ मध्ये झाला. त्यांचे कुटुंब उत्तर प्रदेशातील प्रयागराज जिल्ह्यातील कौरीहार ब्लॉकमधील कांजिया गावातील आहे. त्यांचे वडील सुरेंद्र नारायण मिश्रा हे भारतीय सैन्यातून निवृत्त झाले आहेत. तर दोन्ही भाऊही भारतीय सैन्यात सेवा देत असून, आजोबा सूर्य नारायण मिश्रा हे एक स्वातंत्र्यसैनिक होते.

२०१४ मध्ये ती रेल्वे प्रोटेक्शन फोर्स (आरपीएफ) मध्ये सामील झाली आणि तिला छत्रपती शिवाजी महाराज टर्मिनसमध्ये नियुक्त करण्यात आले. २०१८ पर्यंत तिने मुंबईत पळून गेलेली शेकडो मुले ओळखली होती. ते भोळेपणाने मोठ्या शहरात बॉलीवूड चित्रपट कलाकारांना भेटण्यासाठी किंवा फेसबुकवर सापडलेल्या लोकांना भेटण्यासाठी आले होते. प्रदान करण्यात आला. या समारंभाला महिला आणि बालविकास मंत्री मनेका संजय गांधी तसेच भारताचे पंतप्रधान नरेंद्र मोदी हे देखील उपस्थित होते. त्या दिवशी सुमारे तीस लोकांना सन्मानित करण्यात आले. पुरस्कार विजेत्यांना पुरस्कार आणि १,००,००० रु बक्षीस मिळाले. मिश्राला नारी शक्ती पुरस्कार आणि १००,००० रु ची रक्कम मिळाल्यावर त्यांनी सदरील रक्कम चाइल्डलाइन या स्वयंसेवी संस्थेला दान केली. सदरील संस्था हरवलेल्या आणि अडचणीत असलेल्या मुलांची सुटका करते तसेच त्यांची इतर काळजी देखील घेते. या नंतर मिश्रा यांचे ाम महाराष्ट्रातील दहावीच्या विद्यार्थ्यांसाठी शालेय पाठ्यपुस्तकांमध्ये एक आदर्श म्हणून वापरले गेले. पळून जाणाऱ्या मुलांचे पुढे काय चांगले वाईट होऊ शकते हे या पुस्तकात दाखवले आहे.

## संदर्भ 
वर्ग:भारतीय पोलीस
वर्ग:हयात व्यक्ती
वर्ग:इ.स. १९८६ मधील जन्म
वर्ग:नारी शक्ती पुरस्कारविजेते
वर्ग:स्त्री चरित्रलेख
मेरा साया

***मेरा साया***  हा १९६६ चा राज खोसला दिग्दर्शित भारतीय हिंदी भाषेतील थरार चित्रपट आहे. संगीत मदन मोहन यांचे आहे आणि गीते राजा मेहदी अली खान यांचे आहेत. या चित्रपटात सुनील दत्त आणि साधना यांच्या भूमिका आहेत. हा चित्रपट खोसला-साधना भागीदारीच्या सस्पेन्स-थ्रिलर त्रिकूटातील दुसरा आहे, इतर दोन चित्रपट म्हणजे *वो कौन थी?* (१९६४) आणि *अनिता* (१९६७). हा चित्रपट बॉक्स ऑफिसवर यशस्वी झाला. हा १९६४ च्या मराठी चित्रपट *पाठलाग*  चा रिमेक आहे.

मनोहर आंबेरकर यांना फिल्मफेर सर्वोत्कृष्ट ध्वनी पुरस्कार मिळाला.

## संगीत 
## संदर्भ 
वर्ग:राज खोसला दिग्दर्शित चित्रपट
वर्ग:इ.स. १९६६ मधील हिंदी चित्रपट
वर्ग:भारतीय थरार चित्रपट
अनिता (१९६७ चित्रपट)

***अनिता*** हा १९६७ चा भारतीय थरार चित्रपट आहे, जो राज खोसला दिग्दर्शित आणि निर्मित आहे. ह्यात मनोज कुमार आणि साधना यांनी भूमिका केल्या आहेत. हा चित्रपट खोसला-साधना जोडीच्या सस्पेन्स-थ्रिलर त्रयीतील शेवटचा आहे. *वो कौन थी?* (१९६४) आणि *मेरा साया* (१९६६) हे या मालिकेतील मागील दोन चित्रपट होते. हा चित्रपट बॉक्स ऑफिसवर फ्लॉप झाला. चित्रपटाचा कथानक १९५८ च्या *व्हर्टीगो* चित्रपटावर आधारित होता. चित्रपट बॉक्स ऑफिसवर खराब कामगिरी करत असला तरी, अनिताच्या भूमिकेसाठी साधनाचे कौतुक झाले.

## संगीत 
लक्ष्मीकांत-प्यारेलाल या संगीतकार जोडीने संगीतबद्ध केलेल्या या चित्रपटातील गाणी राजा मेहदी अली खान, आनंद बक्षी आणि आरजू लखनवी यांनी लिहिली आहेत.

## संदर्भ 
* 
वर्ग:राज खोसला दिग्दर्शित चित्रपट
वर्ग:इ.स. १९६७ मधील हिंदी चित्रपट
वर्ग:भारतातील पोलिस विभागाचे काल्पनिक चित्रण
आरझू (१९६५ चित्रपट)

***आरझू*** हा रामानंद सागर दिग्दर्शित १९६५ चा बॉलिवूड चित्रपट आहे. यात राजेंद्र कुमार, साधना आणि फिरोज खान यांच्या प्रमुख भूमिका आहेत. हा चित्रपट १९६५ चा सर्वात जास्त कमाई करणारा हिंदी भाषेतील चित्रपट होता. 

*आरझू* हा जीवन आणि नशिबावर विजय मिळवणाऱ्या प्रेमाची कहाणी आहे ज्यात एका अपघातात कुमार अपंग होतात .

## गीत 
या चित्रपटाचे संगीत शंकर-जयकिशन यांनी दिले आहे आणि गीते हसरत जयपुरी यांनी लिहिली आहेत.

## प्रशंसा 
या चित्रपटाला खालील पुरस्कारांसाठी नामांकन मिळाले होते: 

* राजेंद्र कुमार - फिल्मफेर सर्वोत्तम अभिनेता पुरस्कार
* रामानंद सागर - फिल्मफेर सर्वोत्तम दिग्दर्शक पुरस्कार
* रामानंद सागर - फिल्मफेर सर्वोत्तम कथा पुरस्कार
* हसरत जयपुरी - फिल्मफेर सर्वोत्तम गीतकार पुरस्कार, "अजी रुठ कर अब कहें जायेगा"
* शंकर-जयकिशन - फिल्मफेर सर्वोत्तम संगीत दिग्दर्शक पुरस्कार 

## संदर्भ 
वर्ग:रामानंद सागर दिग्दर्शित चित्रपट
वर्ग:इ.स. १९६५ मधील चित्रपट
कच्चे धागे

***कच्चे धागे*** हा १९७३ चा भारतीय हिंदी -भाषेतील ॲक्शन चित्रपट आहे जो राज खोसला दिग्दर्शित आणि निर्मित आहे. या चित्रपटात विनोद खन्ना, मौसमी चटर्जी आणि कबीर बेदी यांच्या भूमिका आहेत. आनंद बक्षी यांनी लिहिलेल्या या गाण्यांना लक्ष्मीकांत प्यारेलाल यांनी संगीत दिले होते.

## गीत 
## संदर्भ 
## बाह्य दुवे 
* 
वर्ग:राज खोसला दिग्दर्शित चित्रपट
वर्ग:इ.स. १९७३ मधील चित्रपट
सी.आय.डी. (१९५६ चित्रपट)

***सी.आय.डी*** हा १९५६ चा भारतीय गुन्हेगारी थरार चित्रपट आहे जो राज खोसला दिग्दर्शित आणि गुरू दत्त निर्मित आहे. यात देव आनंद, शकिला, जॉनी वॉकर, के.एन. सिंग आणि वहीदा रहमान यांच्या प्रमुख भूमिका आहेत. या चित्रपटात देव आनंद एका खून प्रकरणाचा तपास करणाऱ्या पोलिस निरीक्षकाची भूमिका साकारत आहेत. संगीत ओ.पी. नय्यर यांनी दिले आहे आणि गीते मजरूह सुलतानपुरी आणि जान निसार अख्तर यांनी लिहीली आहेत. हा वहिदा रहमानचा हिंदी चित्रपटांमधील पडद्यावरचा पहिला चित्रपट होता आणि भावी दिग्दर्शक प्रमोद चक्रवर्ती आणि भप्पी सोनी यांनी या चित्रपटात सहाय्यक दिग्दर्शक म्हणून काम केले. हे "हिंदी चित्रपटसृष्टीतील आतापर्यंतच्या सर्वोत्तम थ्रिलर्स" पैकी एक हा मानला जाते.

हा चित्रपट ३० जुलै १९५६ रोजी स्ट्रँड, मिनर्व्हा, कोहिनूर आणि मुंबईतील  इतर चित्रपटगृहांमध्ये एका भव्य समारंभात प्रदर्शित झाला. त्याला समीक्षात्मक तसेच व्यावसायिक यश मिळाले. हा चित्रपट १९५६ मधील सर्वाधिक कमाई करणारा चित्रपट होता. *सीआयडीच्या* यशानंतर गुरू दत्तने राज खोसला यांना एक भव्य परदेशी कार भेट दिली होती असे म्हटले जाते.

## गीत 
चित्रपटाचे संगीत ओ.पी. नय्यर यांनी दिले होते. जान निसार अख्तर यांनी लिहिलेले "आँखों ही आँखों में" वगळता सर्व गीत मजरूह सुलतानपुरी यांचे आहेत.

## संदर्भ 
वर्ग:राज खोसला दिग्दर्शित चित्रपट
वर्ग:इ.स. १९५६ मधील हिंदी चित्रपट
वॉर (२०१९ चित्रपट)

**वॉर** हा २०१९ चा भारतीय हिंदी भाषेतील अ‍ॅक्शन थ्रिलर चित्रपट आहे जो सिद्धार्थ आनंद दिग्दर्शित आहे आणि यश राज फिल्म्स अंतर्गत आदित्य चोप्रा निर्मित आहे. ह्यात हृतिक रोशन आणि टायगर श्रॉफ मुख्य भूमिकेत आहेत व त्यांच्यासोबत वाणी कपूर आणि आशुतोष राणा आहेत. चित्रपटात, एका भारतीय रॉ (संशोधन आणि विश्लेषण विभाग) एजंटला त्याच्या माजी मार्गदर्शकाला, जो आता बदमाश झाला आहे, संपवण्यासाठी नेमले जाते.

सप्टेंबर २०१८ मध्ये मुख्य छायाचित्रण सुरू झाले. १५ जुलै २०१९ रोजीतात्पुरते शीर्षक *फायटर्स* हे जाहीर करण्यात आले. हा चित्रपट अंदाजे  च्या बजेटमध्ये बनवण्यात आला होता. आणि आणखी  प्रिंट आणि जाहिरातींवर खर्च केले. विशाल-शेखर यांनी संगीत तयार केला होता, तर पार्श्वसंगीत संचित बलहारा आणि अंकित बलहारा यांनी केले होते.

२ ऑक्टोबर २०१९ रोजी गांधी जयंतीच्या निमित्ताने तेलुगू आणि तमिळ भाषेतील डब केलेल्या आवृत्त्यांसह *वॉर* थिएटरमध्ये प्रदर्शित झाला. चित्रपटाच्या अ‍ॅक्शन सीक्वेन्स, दिग्दर्शन, छायांकन, गीत आणि कलाकारांच्या कामगिरीबद्दल कौतुकासह सकारात्मक पुनरावलोकने मिळाली; परंतु पटकथेवर टीका झाली. हा चित्रपट व्यावसायिकदृष्ट्या यशस्वी झाला आणि  कमाई करून २०१९ मधील सर्वाधिक कमाई करणारा भारतीय चित्रपट ठरला. वॉर २ नावाचा सिक्वेल १४ ऑगस्ट २०२५ रोजी प्रदर्शित झाला.

## संदर्भ 
वर्ग:भारतीय अ‍ॅक्शन थ्रिलर चित्रपट
वर्ग:इ.स. २०१९ मधील हिंदी चित्रपट
वो कौन थी?

***वो कौन थी?***  हा १९६४ चा राज खोसला दिग्दर्शित भारतीय हिंदी भाषेतील रहस्यमय थरार चित्रपट आहे, ज्यामध्ये साधना, मनोज कुमार आणि प्रेम चोप्रा यांनी भूमिका केल्या आहेत. जरी पटकथा ध्रुव चॅटर्जी यांनी लिहिली असली तरी, नंतर काही भाग पुन्हा लिहिले गेले, ज्यामध्ये मनोज कुमारने सक्रिय भूमिका घेतली. या चित्रपटाला मदन मोहन यांनी संगीत दिले. हा चित्रपट बॉक्स ऑफिसवर हिट ठरला. या चित्रपटाच्या यशामुळे खोसला यांनी साधना सोबत आणखी दोन सस्पेन्स थ्रिलर चित्रपटांमध्ये काम केले: *मेरा साया* (१९६६) आणि *अनिता* (१९६७).

या चित्रपटाचा तेलगूमध्ये *आमे एवारू?* (१९६६) आणि तमिळमध्ये *यार नी?* (१९६६) म्हणून रिमेक झाले आहे. लता मंगेशकर यांचे "लग जा गले" आणि "नैना बरसे रिमझिम" हे ह्या चित्रपटातील प्रसिद्ध झालेले गाणे आहे.

## संगीत 
त्या वर्षी या संगीताला फिल्मफेर पुरस्कारासाठी नामांकन मिळाले होते. गाण्याचे बोल राजा मेहदी अली खान यांनी लिहिले होते.

## पुरस्कार आणि नामांकने 
; जिंकले
* सर्वोत्कृष्ट छायालेखकाचा फिल्मफेअर पुरस्कार (कृष्ण-धवल) - के.एच. कपाडिया

; नामांकन 
* फिल्मफेर सर्वोत्तम अभिनेत्री पुरस्कार - साधना
* फिल्मफेर सर्वोत्तम संगीत दिग्दर्शक पुरस्कार - मदनमोहन 

## संदर्भ 
वर्ग:राज खोसला दिग्दर्शित चित्रपट
वर्ग:इ.स. १९६४ मधील हिंदी चित्रपट
पाकीझा

***पाकीझा*** (अर्थ: पवित्र) हा १९७२ चा भारतीय संगीतमय प्रण्य-नाट्यपट आहे जो कमल अमरोही यांनी लिहिलेला, दिग्दर्शित केलेला आणि निर्मित केलेला आहे. या चित्रपटात मीना कुमारी यांच्यासोबत अशोक कुमार आणि राज कुमार हे प्रमुख भूमिकेत आहेत.

लखनौ येथील तवायफ साहिबजानची कहाणी आहे; ट्रेनमध्ये झोपलेले असताना, साहिबजानला एका अनोळखी व्यक्तीकडून तिच्या सौंदर्याची प्रशंसा करणारी एक चिठ्ठी मिळते. नंतर तिला सलीम भेटतो ज्याने ते पत्र लिहीले होते; व तो एक वनरक्षक आहे. पण साहिबजानच्या व्यवसायामुळे त्यांच्या लग्नात अडथळे येतात.

अमरोही, ज्यांच्याशी कुमारी विवाहित होती, त्यांना त्यांच्या पत्नीला समर्पित एक चित्रपट बनवायचा होता. चित्रपटाची निर्मिती १५ वर्षे चालली. मुख्य छायाचित्रण १९५६ मध्ये जर्मन सिनेमॅटोग्राफर जोसेफ विर्शिंग यांच्या नेतृत्वाखाली सुरू झाले. या चित्रपटात अनेक अडथळे आले, विशेषतः १९६४ मध्ये कुमारी आणि अमरोही यांचे वेगळे होणे आणि कुमारीचे दारूचे व्यसन, ज्यामुळे ती अनेकदा अभिनय करू शकली नाही. अनेक वर्षे पुढे ढकलल्यानंतर, १९६९ मध्ये चित्रीकरण पुन्हा सुरू झाले आणि नोव्हेंबर १९७१ मध्ये पूर्ण झाले. १९७० च्या दशकातील सर्वाधिक विक्री होणाऱ्या बॉलिवूड साउंडट्रॅकपैकी एक बनलेल्या या चित्रपटाच्या साउंडट्रॅकची रचना गुलाम मोहम्मद यांनी केली होती आणि नौशाद यांनी पूर्ण केली होती, ज्यांनी पार्श्वसंगीत देखील तयार केले होते.

  ते   या बजेटमध्ये बनवलेला चित्रपट ४ फेब्रुवारी १९७२ रोजी प्रदर्शित झाला आणि समीक्षकांकडून त्याला संमिश्र प्रतिसाद मिळाला. निर्मीतीतील उधळपट्टी आणि कथानकाबद्दल टीका झाली. तरीसुद्धा, ५० आठवड्यांहून अधिक काळ थिएटरमध्ये प्रदर्शित झाल्यानंतर तो वर्षातील सर्वाधिक कमाई करणारा हिंदी चित्रपट झाला, ज्याने   कमाई केली. व्यापार विश्लेषकांचे म्हणणे आहे की त्याची लोकप्रियता प्रदर्शित झाल्यानंतर एका महिन्यानंतर कुमारी यांच्या निधनामुळे झाली असावी. या चित्रपटामुळे तिला सर्वोत्कृष्ट अभिनेत्रीसाठी फिल्मफेर पुरस्कारासाठी नामांकन मिळाले आणि बंगाल फिल्म जर्नलिस्ट असोसिएशन अवॉर्ड्समध्ये विशेष पुरस्कार मिळाला. चित्रपटाला सर्वोत्कृष्ट चित्रपट आणि सर्वोत्कृष्ट दिग्दर्शक (अमरोही) साठी नामांकन देखील मिळाले आणि एन.बी. कुलकर्णी यांना सर्वोत्कृष्ट कला दिग्दर्शनासाठी फिल्मफेर पुरस्कार मिळाला.

## गीत 
या चित्रपटाचे साउंडट्रॅक गुलाम मोहम्मद आणि नौशाद यांनी संगीतबद्ध केले होते, तर कैफी आझमी, मजरूह सुलतानपुरी, कमाल अमरोही आणि कैफ भोपाली यांनी गीते लिहिली होती. एकूण २० गाणी रेकॉर्ड करण्यात आली होती, परंतु त्यापैकी फक्त अकरा गाणी चित्रपटात वापरली गेली. उर्वरित नऊ गाणी नंतर १९७७ मध्ये "पाकीझा रंग बरंग" या अल्बम मध्ये प्रदर्शित झाली. १९७२ च्या बिनाका गीतमाला मध्ये चित्रपटातील दोन गाणी - "इनहिन लोगों ने" आणि "चलते चलते" अनुक्रमे #२ आणि #३ स्थानावर राहिली.

## संदर्भ 
वर्ग:इ.स. १९७२ मधील हिंदी चित्रपट
मेहरबान (१९९३ चित्रपट)

***मेहरबान*** हा के. रविशंकर दिग्दर्शित १९९३ चा भारतीय हिंदी -भाषेतील चित्रपट आहे, ज्यात मिथुन चक्रवर्ती, आयशा झुल्का, शांतीप्रिया, अनुपम खेर आणि सदाशिव अमरापूरकर यांनी भूमिका केल्या आहेत. हा चित्रपट तामिळ चित्रपट *नान पुडिचा मॅपिल्लईचा* (१९९१) रिमेक होता.

चित्रपटाचे संगीत दिलीप सेन-समीर सेन यांनी दिले होते आणि गीते राणी मलिक, महेंद्र देहलवी, माया गोविंद आणि दिलीप ताहिर यांनी लिहिली होती.

## संदर्भ 
वर्ग:इ.स. १९९३ मधील हिंदी चित्रपट
मेहरबान (१९६७ चित्रपट)

***मेहरबान***  हा १९६७ चा भारतीय हिंदी भाषेतील नाट्य चित्रपट आहे जो ए. भीमसिंग यांनी लिहिलेला आणि दिग्दर्शित केला आहे आणि ए.व्ही. मैयप्पा यांनी निर्मित केला आहे. हा चित्रपट १९५३ मध्ये आलेल्या *जोग बियोग* या बंगाली चित्रपटाचा रिमेक आहे, जो आशापूर्णा देवी यांच्या त्याच नावाच्या कादंबरीवर आधारित आहे. या चित्रपटात अशोक कुमार, सुनील दत्त, नूतन, मेहमूद, शशिकला आणि सुलोचना लाटकर यांच्या भूमिका आहेत. हा २१ एप्रिल १९६७ रोजी प्रदर्शित झाला.

ह्या चित्रपटासाठी दिग्दर्शक भीमसिंग यांना फिल्मफेर सर्वोत्तम दिग्दर्शक पुरस्काराचे नामांकन मिळाले होते; या पुरस्कारासाठी त्यांचे हे एकमेव नामांकन होते.

चित्रपटातील गीत रवी यांनी संगीतबद्ध केले होते आणि राजिंदर कृष्ण यांनी लिहिली होती.

## संदर्भ 
;संदर्भग्रंथ
* 
* 

वर्ग:इ.स. १९६७ मधील हिंदी चित्रपट
वर्ग:ए. भीमसिंग दिग्दर्शित चित्रपट
मैं तुलसी तेरे आंगन की

***मैं तुलसी तेरे आंगन की*** हा १९७८ मधील राज खोसला आणि सुदेश इस्सार यांनी दिग्दर्शित केलेला भारतीय नाट्य चित्रपट आहे. चंद्रकांत काकोडकर यांच्या *अशी तुझी प्रीत* या मराठी कादंबरीवर हा आधारित आहे. या चित्रपटाने नूतनला सर्वोत्कृष्ट अभिनेत्री श्रेणीत तिचा पाचवा आणि शेवटचा फिल्मफेर पुरस्कार मिळवून दिला, ज्यासाठी तिने ४० वर्षांहून अधिक काळ सर्वाधिक पुरस्कार जिंकण्याचा विक्रम केला. तो बॉक्स ऑफिसवर "सुपरहिट" ठरला.

## गीत 
चित्रपटाचे संगीत लक्ष्मीकांत-प्यारेलाल यांनी दिले आहे आणि गीते आनंद बक्षी यांनी लिहिली आहेत.

## पुरस्कार 
; २६ वे फिल्मफेर पुरस्कार -
;**जिंकले**
* सर्वोत्कृष्ट चित्रपट - राज खोसला
* सर्वोत्कृष्ट अभिनेत्री - नूतन
* सर्वोत्कृष्ट संवाद - राही मासूम रझा

;**नामांकित**
* सर्वोत्कृष्ट दिग्दर्शक - राज खोसला
* सर्वोत्कृष्ट सहाय्यक अभिनेत्री - आशा पारेख
* सर्वोत्कृष्ट सहाय्यक अभिनेत्री - नूतन
* सर्वोत्कृष्ट गीतकार - आनंद बक्षी "मैं तुलसी तेरे आंगन की"
* सर्वोत्कृष्ट महिला पार्श्वगायिका - शोभा गुर्टू "सैयां रुठ गये" 
* सर्वोत्कृष्ट कथा – चंद्रकांत काकोडकर

## संदर्भ 
वर्ग:राज खोसला दिग्दर्शित चित्रपट
वर्ग:इ.स. १९७८ मधील हिंदी चित्रपट
अनिल गांगुली

**अनिल गांगुली** (२६ जानेवारी १९३३ &ndash; १५ जानेवारी २०१६) हे एक भारतीय चित्रपट दिग्दर्शक आणि पटकथा लेखक होते, ज्यांनी १९७० ते २००१ पर्यंत हिंदी चित्रपटसृष्टीत काम केले. ते जया भादुरी अभिनीत *कोरा कागझ* (१९७४) आणि राखी अभिनीत *तपस्या* (१९७५) या चित्रपटांसाठी प्रसिद्ध आहे, आणि या दोन्ही चित्रपटांना सर्वोत्तम मनोरंजन प्रदान करणाऱ्या लोकप्रिय चित्रपटाचा राष्ट्रीय चित्रपट पुरस्कार मिळाला होता. *तृष्णा* (१९७८), *आंचल* (१९८०), *साहेब* (१९८५) सारख्या राखी सोबतच्या चित्रपटांसाठी देखील ते ओळखले जातात.

त्यांची मुलगी, रुपाली गांगुली ही टेलिव्हिजन, चित्रपट आणि नाट्य अभिनेत्री आहे. त्यांचा मुलगा विजय गांगुली हा दिग्दर्शक आणि नृत्यदिग्दर्शक आहे.

## संदर्भ 
वर्ग:इ.स. १९३३ मधील जन्म
वर्ग:हिंदी चित्रपट निर्माते
वर्ग:इ.स. २०१६ मधील मृत्यू
वर्ग:हिंदी भाषेमधील चित्रपट दिग्दर्शक
वर्ग:२०व्या शतकातील भारतीय लोक
वर्ग:पुरुष चरित्रलेख
वर्ग:राष्ट्रीय चित्रपट पुरस्कार विजेते
कोरा कागझ

***कोरा कागज***  हा १९७४ चा भारतीय हिंदी भाषेतील नाट्य चित्रपट आहे जो सनथ कोठारी निर्मित आणि अनिल गांगुली दिग्दर्शित आहे. सुचित्रा सेन आणि सौमित्र चटर्जी अभिनीत बंगाली चित्रपट *सात पाके बंध* (१९६३) चा हा रिमेक आहे, जो आशुतोष मुखोपाध्याय यांच्या कादंबरीवर आधारित होता. चित्रपटात विजय आनंद, जया भादुरी, ए.के. हंगल, अचला सचदेव आणि देवेन वर्मा हे कलाकार होते. चित्रपटाचे संगीत कल्याणजी- आनंदजी यांचे आहे. "मेरा जीवन कोरा कागद" हे प्रसिद्ध शीर्षक गीत किशोर कुमार यांनी सादर केले आहे.

२२ व्या राष्ट्रीय चित्रपट पुरस्कारांमध्ये, या चित्रपटाला मनोरंजन प्रदान करणाऱ्या सर्वोत्कृष्ट लोकप्रिय चित्रपटाचा पुरस्कार मिळाला, तर लता मंगेशकर यांना "रुठे रुठे पिया" या गाण्यासाठी सर्वोत्कृष्ट महिला पार्श्वगायिकेचा पुरस्कार मिळाला.

## संगीत 
सर्व गीते एम.जी. हशमत यांनी लिहिली आहेत व कल्याणजी- आनंदजी यांनी संगीतबद्ध केली आहे.

बिनाका गीतमाला १९७४ च्या वार्षिक यादीत "मेरा जीवन कोरा कागज" हे गाणे अव्वल स्थानावर होते.

## पुरस्कार आणि नामांकने 
**राष्ट्रीय चित्रपट पुरस्कार :**

* सर्वोत्कृष्ट सर्वांगिण मनोरंजक चित्रपट - अनिल गांगुली 
* सर्वोत्कृष्ट महिला पार्श्वगायिका - लता मंगेशकर ("रुठे रुठे पिया")
* लता मंगेशकर - हिंदी चित्रपट विभागात सर्वोत्कृष्ट महिला पार्श्वगायिका
* किशोर कुमार - हिंदी चित्रपट विभागात सर्वोत्कृष्ट पुरुष पार्श्वगायक

## संदर्भ 
वर्ग:इ.स. १९७४ मधील हिंदी चित्रपट
वर्ग:अनिल गांगुली दिग्दर्शित चित्रपट
गोलमाल (निःसंदिग्धीकरण)

* *गोल माल* - १९७९, हिंदी चित्रपट
* *गोलमाल: फन अनलिमिटेड* - २००६, हिंदी चित्रपट
* *गोलमाल* - २००६ मराठी चित्रपट
* *गोलमाल रिटर्न्स* - २००८, हिंदी चित्रपट 
* *गोलमाल ३* - २०१०, हिंदी चित्रपट
* *गोलमाल अगेन* - २०१७, हिंदी चित्रपट
हकीकत (१९६४ चित्रपट)

***हकीकत***  हा १९६४ चा भारतीय हिंदी भाषेतील युद्ध-नाटक चित्रपट आहे जो चेतन आनंद यांनी लिहिलेला, दिग्दर्शित आणि निर्मित केला आहे. या चित्रपटात धर्मेंद्र, बलराज साहनी, प्रिया राजवंश, सुधीर, संजय खान आणि विजय आनंद यांच्या प्रमुख भूमिका आहेत. चित्रपटाचे संगीत मदन मोहन यांनी दिले आहे आणि गाणी कैफी आझमी यांनी लिहिली आहेत. 

हा चित्रपट १९६२ च्या भारत-चीन युद्धाच्या घटनांवर आधारित आहे ज्यामध्ये लडाखमध्ये सैनिकांच्या एका छोट्या तुकडीने खूप मोठ्या शत्रूंच्या संख्ये विरुद्ध लढा दिला होता. हा चित्रपट लडाखमधील रेझांग ला येथील युद्धाभोवती आहे आणि मेजर शैतान सिंग यांच्या नेतृत्वाखालील अहिर कंपनी, १३ कुमाऊँच्या शेवटच्या स्टँडची काल्पनिक आवृत्ती दाखवतो. तथापि, हा चित्रपट केवळ युद्धाचे प्रतिनिधित्व करत नाही तर सामान्य सैनिकावर युद्धाच्या परिणामाचे नाट्यमय पुनर्कथन करतो. चेतन आनंद यांनी हा चित्रपट जवाहरलाल नेहरू आणि लडाखमधील सैनिकांना समर्पित केला. हा चित्रपट भारतातील सर्वात मोठ्या कृष्णधवल युद्ध चित्रपटांपैकी एक मानला जातो.

१९६५ मध्ये *हकीकत* ला दुसऱ्या क्रमांकाचा सर्वोत्कृष्ट चित्रपटाचा राष्ट्रीय चित्रपट पुरस्कार मिळाला. २०१२ मध्ये, चित्रपटाची रंगीत आवृत्ती प्रदर्शित झाली. हा चित्रपट १२ ऑगस्ट २०१६ रोजी भारतीय चित्रपट महोत्सव संचालनालय आणि संरक्षण मंत्रालयाने संयुक्तपणे सादर केलेल्या स्वातंत्र्य दिन चित्रपट महोत्सवात दाखवण्यात आला, जो ७० व्या भारतीय स्वातंत्र्य दिनाच्या स्मरणार्थ आयोजीत केला होता.

## संगीत 
या चित्रपटाच्या संगीतात अनेक उल्लेखनीय गाणी आहेत. संगीत मदन मोहन यांनी दिले आहे आणि सर्व गाणी कैफी आझमी यांनी लिहिली आहेत. २०१२ मध्ये *आउटलुक* मासिकासाठी नम्रता जोशी यांच्या मुलाखतीत, संगीतकार मदन मोहन यांचे पुत्र संजीव कोहली सांगतात की चेतन आनंद यांनी संगीत दिग्दर्शकांना एक संक्षिप्त माहिती दिली होती, "खरंच मनात एक हरवलेले युद्ध होते, परंतु सशस्त्र दल आणि राष्ट्राचे दुःख सर्वत्र पसरले होते. अशा प्रकारे, संगीत दुःखाने भरलेले असावे, निराशेच्या वातावरणाने. पण शेवटी, ज्यांनी आपले जीवन दिले त्यांचे योगदान साजरे करणे आवश्यक होते."

संगीताची सुरुवात उत्साही रोमँटिक सुरांनी होते आणि ते युद्ध, दुःखद   सुरांकडे वळते. मोहम्मद रफीने गायलेले "अब तुम्हारे हवाले वतन साथियों" हे गाणे भारतातील देशभक्तीचा समानार्थी बनले आहे. पाच मिनिटांपेक्षा जास्त लांबीचे हे गाणे चित्रपटाच्या शेवटी येते ज्यामध्ये संपूर्ण  प्रदेशात मृत भारतीय सैनिकांचे दृश्ये आहेत. कैफी आझमी यांचे जावई जावेद अख्तर यांनी लिहिलेल्या *बॉर्डर* (१९९७) या चित्रपटातील  "संदेसे आते है" या गाण्याला प्रेरणा दिली आहे.

## पुरस्कार 
* १९६५: दुसऱ्या सर्वोत्तम चित्रपटासाठी राष्ट्रीय चित्रपट पुरस्कार : *हकीकत* 
* १९६५: एम.एस. सत्यू - फिल्मफेर सर्वोत्कृष्ट कला दिग्दर्शन पुरस्कार 

## संदर्भ 
वर्ग:इ.स. १९६४ मधील हिंदी चित्रपट
वर्ग:चेतन आनंद दिग्दर्शित चित्रपट
मिलन (१९६७ चित्रपट)

***मिलन*** हा १९६७ चा अदुर्थी सुब्बा राव दिग्दर्शित हिंदी चित्रपट आहे. हा चित्रपट त्यांच्या हिट तेलुगू चित्रपट *मूगा मनसुलु* (१९६३) चा रिमेक होता आणि ह्याची निर्मिती एल.व्ही. प्रसाद यांनी केली होती. या चित्रपटात सुनील दत्त, नूतन, जमुना (मूळ तेलुगू आवृत्तीतून तिची भूमिका पुन्हा सादर करत आहे), प्राण आणि देवेन वर्मा यांच्या प्रमुख भूमिका आहेत. या पुरस्कार विजेत्या आणि अतिशय लोकप्रिय संगीताची रचना लक्ष्मीकांत-प्यारेलाल या जोडीने केली होती.

## गीत 
या चित्रपटातील गीते आनंद बक्षी  यांच्या कारकिर्दीला दिशा देणारी होती आणि "सावन का महिना", "राम करे ऐसा हो जाये" आणि "बोल गोरी बोल" सारख्या गाण्यांसह त्यांना शिखरावर नेण्यास मदत केली. लक्ष्मीकांत-प्यारेलाल या जोडीने संगीत दिले होते आणि या चित्रपटासाठी त्यांना सर्वोत्कृष्ट संगीत दिग्दर्शकाचा दुसरा फिल्मफेर पुरस्कार मिळाला. नूतनसाठी गाणे गाणाऱ्या लता मंगेशकर आणि सुनील दत्तसाठी गाणारे मुकेश हे पार्श्वगायिका होते.

## पुरस्कार आणि नामांकने 
; १५ वे फिल्मफेर पुरस्कार 

**जिंकले**
* सर्वोत्कृष्ट अभिनेत्री - नूतन
* सर्वोत्कृष्ट सहाय्यक अभिनेत्री - जमुना
* सर्वोत्कृष्ट संगीत दिग्दर्शक - लक्ष्मीकांत-प्यारेलाल

**नामांकित**
* सर्वोत्कृष्ट चित्रपट - एल.व्ही. प्रसाद
* सर्वोत्कृष्ट दिग्दर्शक - अदुर्थी सुब्बा राव
* सर्वोत्कृष्ट अभिनेता - सुनील दत्त
* सर्वोत्कृष्ट गीतकार - आनंद बक्षी, "सावन का महीना"
* सर्वोत्कृष्ट पार्श्वगायक – मुकेश "सावन का महीना"
* सर्वोत्कृष्ट पार्श्वगायिका - लता मंगेशकर "सावन का महीना"

**इतर पुरस्कार:**
* सर्वोत्कृष्ट अभिनेत्यासाठी बीएफजेए पुरस्कार (हिंदी) - सुनील दत्त ''''
* सर्वोत्कृष्ट अभिनेत्रीसाठी BFJA पुरस्कार (हिंदी) - नूतन 

## संदर्भ 
वर्ग:इ.स. १९६७ मधील हिंदी चित्रपट
नील कमल (१९६८ चित्रपट)

***नील कमल*** हा १९६८ चा राम महेश्वरी दिग्दर्शित भारतीय हिंदी -भाषेतील रोमँटिक थरारपट आहे. ह्यात वहीदा रेहमान, राज कुमार, मनोज कुमार, मेहमूद, बलराज साहनी, ललिता पवार आणि शशिकला यांच्या प्रमुख भूमिका आहेत.

*नील कमलला* रिलीज होताच समीक्षकांकडून खूप सकारात्मक प्रतिसाद मिळाला आणि बॉक्स ऑफिसवर तो एक मोठा व्यावसायिक यश ठरला. हा १९६८ चा तिसरा सर्वाधिक कमाई करणारा चित्रपट होता.

१६ व्या फिल्मफेर पुरस्कारांमध्ये, *नील कमलला* सर्वोत्कृष्ट चित्रपट, सर्वोत्कृष्ट दिग्दर्शक (माहेश्वरी), सर्वोत्कृष्ट सहाय्यक अभिनेता (राज कुमार), सर्वोत्कृष्ट सहाय्यक अभिनेत्री (शशिकला) आणि सर्वोत्कृष्ट विनोदी कलाकार (मेहमूद) यासह ८ नामांकने मिळाली. वहिदा रेहमानने सर्वोत्कृष्ट अभिनेत्रीचा पुरस्कार जिंकला जो त्यांनी आधी *गाईड* (१९६५) चित्रपतासाठी पण मिळवला होता.

## गीत 
*नील कमल* यांचे गीत रविशंकर शर्मा यांनी संगीतबद्ध केले होते आणि बोल साहिर लुधियानवी यांनी लिहीले होते. मोहम्मद रफी यांनी गायलेल्या "बाबुल की दुआयें लेती जा" या गाण्यासाठी चित्रपट मोठ्या प्रमाणात प्रसिद्ध आहे, जे प्रत्यक्ष *बिदाई* विधी दरम्यान हिंदी लग्नाचे गाणे म्हणून लोकप्रिय झाले.

## पुरस्कार आणि नामांकने 
; १६ वे फिल्मफेअर पुरस्कार 

**जिंकले**

* सर्वोत्कृष्ट अभिनेत्री - वहीदा रेहमान

**नामांकन**

* सर्वोत्कृष्ट चित्रपट - पन्नालाल माहेश्वरी
* सर्वोत्कृष्ट दिग्दर्शक - राम माहेश्वरी
* सर्वोत्कृष्ट सहाय्यक अभिनेता - राज कुमार
* सर्वोत्कृष्ट सहाय्यक अभिनेत्री - शशिकला
* सर्वोत्कृष्ट विनोदी कलाकार - मेहमूद
* सर्वोत्कृष्ट पार्श्वगायक - मोहम्मद रफी "बाबुल की दुआये" 
* सर्वोत्कृष्ट कथा - गुलशन नंदा

## संदर्भ 
वर्ग:इ.स. १९६८ मधील हिंदी चित्रपट
भारतीय क्रिकेट संघाचा इंग्लंड दौरा, २०२५

भारतीय क्रिकेट संघाने जून ते ऑगस्ट २०२५ दरम्यान इंग्लंड क्रिकेट संघाविरुद्ध खेळण्यासाठी इंग्लंडचा दौरा केला. या दौऱ्यावर पाच कसोटी खेळवले गेले. ही मालिका २०२५-२७ आयसीसी विश्व कसोटी अजिंक्यपद स्पर्धेचा भाग होती. ऑगस्ट २०२४ मध्ये, इंग्लंड आणि वेल्स क्रिकेट बोर्डाने (ECB) २०२५ च्या घरगुती आंतरराष्ट्रीय हंगामाचा भाग म्हणून दौऱ्याच्या वेळापत्रकाची पुष्टी केली.

भारत-इंग्लंड कसोटी मालिकेला आता अँडरसन–तेंडुलकर चषक म्हणून ओळखले जाते. मालिकेचे नाव सचिन तेंडुलकर आणि जेम्स अँडरसन ह्या क्रिकेट विश्वातील दोन दिग्गजांच्या सन्मानार्थ बदलण्यात आले आहे.

इंग्लंड आणि वेल्स क्रिकेट बोर्ड (ECB) आणि भारतीय क्रिकेट नियामक मंडळ (BCCI) यांनी गुरुवारी संयुक्तपणे ही नवीन ओळख जाहीर केली. ११ जून रोजी लॉर्ड्स येथे ऑस्ट्रेलिया आणि दक्षिण आफ्रिका यांच्यातील विश्व कसोटी अजिंक्यपद अंतिम सामन्याच्या पहिल्या दिवशी तेंडुलकर आणि अँडरसन यांनी ट्रॉफीचे अधिकृतपणे अनावरण केले.

यापूर्वी, भारत-इंग्लंड मालिका यजमान देशानुसार वेगवेगळ्या चषकासाठी खेळली जात होती. इंग्लंडमध्ये, ती पतौडी ट्रॉफी होती, ज्याचे नाव भारताचे माजी कर्णधार मन्सूर अली खान पतौडी यांच्या नावावर होते. भारतात, ती अँथनी डि मेलो चषक होती, जी भारतीय क्रिकेट प्रशासनाच्या सुरुवातीच्या शिल्पकारांपैकी एकाच्या नावावर होती.

सचिन तेंडुलकरने बीसीसीआय आणि ईसीबीच्या पाठिंब्याने सुरू केलेला, पतौडी मेडल ऑफ एक्सलन्स हा कसोटी मालिकेतील विजेत्या कर्णधारासाठी नव्याने सादर केलेला पुरस्कार आहे. 

## संघ
१७ जून रोजी, पहिल्या कसोटीसाठी हर्षित राणाला भारतीय संघात समाविष्ट करण्यात आले. नंतर हर्षित राणाला भारतीय संघातून वगळण्यात आले. तो दुसऱ्या कसोटी सामन्यासाठी भारतासोबत बर्मिंगहॅमला गेला नाही. २० जुलै रोजी, अंशुल कंबोजला राखीव वेगवान गोलंदाज म्हणून संघात समाविष्ट करण्यात आले. २१ जुलै रोजी, नितीश कुमार रेड्डीला डाव्या गुडघ्याला दुखापत झाल्यामुळे उर्वरित सामन्यातून बाहेर काढण्यात आले आणि अर्शदीप सिंगला डाव्या अंगठ्याला दुखापत झाल्यामुळे चौथ्या कसोटीतून बाहेर काढण्यात आले. २२ जुलै रोजी, आकाश दीपला मांडीच्या दुखापतीमुळे चौथ्या कसोटीतून बाहेर काढण्यात आले. चौथ्या कसोटीदरम्यान, ऋषभ पंतचा पाय फ्रॅक्चर झाला आणि तो मालिकेतून बाहेर पडला, नंतर त्याच्या जागी नारायण जगदीशनची निवड करण्यात आली.

२६ जून रोजी, जोफ्रा आर्चरला दुसऱ्या कसोटीसाठी इंग्लंड संघात समाविष्ट करण्यात आले. ६ जुलै रोजी, गस अ‍ॅटकिन्सनला तिसऱ्या कसोटीसाठी संघात समाविष्ट करण्यात आले. १४ जुलै रोजी, शोएब बशीरला डाव्या हाताच्या बोटाला फ्रॅक्चर झाल्यामुळे मालिकेच्या उर्वरित सामन्यातून बाहेर काढण्यात आले, त्याच्या जागी लियाम डॉसनची निवड करण्यात आली. दरम्यान, सॅम कुक आणि जेमी ओव्हरटन यांना काउंटी चॅम्पियनशिपमध्ये खेळण्यासाठी त्यांच्या संबंधित काउंटींमध्ये सोडण्यात आले. तथापि, नंतर ओव्हरटनला पाचव्या कसोटीसाठी संघात परत बोलावण्यात आले. ३० जुलै रोजी, बेन स्टोक्सला उजव्या खांद्याच्या दुखापतीमुळे पाचव्या कसोटीतून बाहेर काढण्यात आले आणि ऑली पोपची कर्णधार म्हणून निवड करण्यात आली.

## सराव सामने
### १ली अनधिकृत कसोटी 
### २री अनधिकृत कसोटी 
## कसोटी मालिका
### १ली कसोटी
### २री कसोटी
### ३री कसोटी
### ४थी कसोटी
### ५वी कसोटी
## आकडेवारी 
#### सर्वाधिक धावा
#### सर्वाधिक बळी 
## नोंदी 
## संदर्भयादी
## बाह्यदुवे
* मालिका मुख्यपान ईएसपीएन क्रिकइन्फोवर

इंग्लंड
२०२५
वर्ग:आंतरराष्ट्रीय क्रिकेट, २०२५
भारत
शोर (१९७२ चित्रपट)

***शोर***  हा १९७२ चा भारतीय हिंदी चित्रपट आहे जो मनोज कुमार यांनी लिहिलेला, निर्मित आणि दिग्दर्शित केला आहे. कुमार यांनी या चित्रपटात मुख्य भूमिका देखील केली आहे. या चित्रपटाचा तमिळमध्ये *ओसाई* या नावाने पुनर्निर्मिती करण्यात आला.

## गीत 
या चित्रपटाचे संगीत लक्ष्मीकांत-प्यारेलाल या जोडीने तयार केले आहे.  "एक प्यार का नगमा" या संस्मरणीय गाण्यासाठी चित्रपट प्रसिद्ध आहे, जे संतोष आनंद यांनी लिहिले होते.

## पुरस्कार 
; २० वे फिल्मफेर पुरस्कार  

**जिंकले**

* सर्वोत्कृष्ट संपादन - मनोज कुमार

**नामांकित**

* सर्वोत्कृष्ट दिग्दर्शक - मनोज कुमार
* सर्वोत्कृष्ट सहाय्यक अभिनेता - प्रेम नाथ
* सर्वोत्कृष्ट संगीत दिग्दर्शक - लक्ष्मीकांत-प्यारेलाल
* सर्वोत्कृष्ट गीतकार - संतोष आनंद, "एक प्यार का नगमा है"
* सर्वोत्कृष्ट पार्श्वगायक - मुकेश, "एक प्यार का नगमा है" 
* सर्वोत्कृष्ट कथा - मनोज कुमार

## संदर्भ 
वर्ग:इ.स. १९७२ मधील हिंदी चित्रपट
वर्ग:मनोज कुमार दिग्दर्शित चित्रपट
अप्रणयी स्वाभिमान ध्वज

[इवलेसे|[अप्रणयत्व|अप्रणयी स्वाभिमान ध्वज]]

**अप्रणयी स्वाभिमान ध्वज** हा अप्रणयत्व, अप्रणयी व्यक्ती आणि अप्रणयी समुदायाचे प्रतिनिधित्व करणारा स्वाभिमान ध्वज आहे. हा ध्वज २०१४ मध्ये कॅमेरॉन व्हिम्सी यांनी संकल्पित केला होता.

## इतिहास आणि संकल्पन 
अप्रणयी स्वाभिमान ध्वजाच्या पहिल्या ज्ञात आवृत्तीत चार पट्टे होते: हिरवा रंग अप्रणयत्वासाठी, पिवळा रंग मैत्रीसाठी, केशरी रंग प्रणय आणि अप्रणयत्वामधील वर्णपटासाठी आणि काळा रंग अ‍ॅलोरोमँटिक्ससाठी. या ध्वजाचे उगम कसे झाले हे अज्ञात आहे.

सामाजिक माध्यम प्लॅटफॉर्म टम्बलरवर या मूळ ध्वजावर काही चर्चा झाल्यानंतर, मूळ ध्वजाच्या पट्ट्यांचा अर्थ सर्वसमावेशक नसल्यामुळे, कॅमेरॉन व्हिम्सीने फेब्रुवारी २०१४ मध्ये पाच पट्टे असलेला एक नवीन ध्वजाचे संकल्पन केले. नवीन आवृत्तीमध्ये पाच समान आकाराच्या आडव्या पट्ट्या होत्या. पट्ट्यांचा रंग गडद हिरवा, हलका हिरवा, पिवळा, राखाडी आणि काळा पट्टे होता आणि संपूर्ण अप्रणयी वर्णपटामधील लोकांना प्रतिनिधित्व करण्यासाठी वर्णन केलेले अर्थ होते.

या आवृत्तीनंतर, व्हिम्सीने नोव्हेंबर २०१४ मध्ये या ध्वजाच्या आवृत्तीत आणखी एक चिंता सुधार केला, जो तेव्हापासून अप्रणयी व्यक्तींच्या समुदायाने मोठ्या प्रमाणात स्वीकारला आहे..
या ध्वजात पाच समान आकाराच्या आडव्या पट्ट्या आहेत. मुख्य रंग, हिरवा, निवडला गेला कारण तो सामान्यतः प्रणयी प्रेमाशी संबंधित असलेल्या लाल रंगाच्या विरुद्ध आहे. हिरव्या रंगाचे दोन छटा अप्रणयी वर्णपट दर्शवतात, पांढरा अकामुक प्रेम आणि मैत्री दर्शवतो आणि राखाडी आणि काळा रंग लैंगिकता वर्णपटच्या वेगवेगळ्या भागांचे प्रतिनिधित्व करतो.

## वीथी 

चित्र:Aromantic_flag_(original).svg|फेब्रुवारी २०१४ पूर्वीचा पहिला अप्रणयी ध्वज
चित्र:Second_Aromantic_Flag.svg|दुसरा अप्रणयी ध्वज, फेब्रुवारी–नोव्हेंबर २०१४
चित्र:Aromantic_Pride_Flag.svg|सध्याचा अप्रणयी ध्वज, नोव्हेंबर २०१४–

## हे देखील बघा 
* अप्रणयत्व
* स्वाभिमान ध्वज

## संदर्भ 
## बाह्य दुवे 
* 
वर्ग:अप्रणयत्व